**สารคดีเฉลิมพระเกียรติ ชุด มรดกศิลป์ แผ่นดินไทย**

ตอนที่ 60 : เครื่องแต่งกายผู้ทำหน้าที่ในเรือดั้ง เรือแซง และเรือตำรวจ

การแต่งกายของฝีพายเรือดั้ง จะสวมหมวกทรงประพาสสีดำขลิบแดงยอดแหลม สวมเสื้อผ้าสีดำขลิบปลายขนแดง สวมกางเกงผ้าสีแดงติดแถบสีดำ คาดผ้ารัดประคดสีแดงหน้าเชิงดอกขาว ฝีพายเรือแซง สวมหมวกหูกระต่ายน้ำเงินขลิบเหลือง เสื้อขาวขลิบคอแขนน้ำเงิน สวมกางเกงสีน้ำเงิน รัดประคดน้ำเงินดอกขาว ส่วนฝีพายเรือปิดท้ายขบวนเรือแซง จะสวมหมวกสังกะสีสีแดงลายยันต์ เสื้อขาวขลิปข้อมือแดงเหลือง สวมกางเกงริ้วทางแดง คาดผ้ารัดประคดหน้าเชิง สำหรับฝีพายเรือตำรวจ จะสวมเสื้อผ้าสีน้ำเงินขลิบดอกสีแดง สวมกางเกงผ้าน้ำเงิน คาดรัดประคดสีแดงดอกขาว สวมหมวกหูกระต่ายสีแดงแถบผ้าสีเหลือง รองเท้าหนังสีดำ สำหรับนายท้ายเรือของแต่ละลำ จะสวมหมวกทรงประพาสยอดเกี้ยวผ้าตาดทองตาตั๊กแตน ขลิบเงิน หน้าหมวกติดตราครุฑพ่าห์ เสื้อโหมดเทศสีเขียวลายดอกพุดตาทรงกระบอกแขนยาวคอตั้ง คาดรัดประคตโหมดเทศ นุ่งผ้าเกี้ยวลาย ถุงเท้ายาวสีขาว รองเท้าหนังสีดำ